اقتصاد
تخار ایکینچیلری ییلده ایکی مرته قورالی گروهلرگه عشر بیرهدی
تخار ولایتینینگ کوکچه اطرافیدهگی تومنلر ایکنیچیلرینینگ ایتیشیچه، طالبلر و مسوولسیز قورالی کیشیلر اولرنینگ حاصلاتلریدن عشر آلهدی، اولرنینگ ایتیشیچه، طالبان گروهی و مسوولسیز قورالی گروه لرنینگ ایستکلریگه عمل قیلمهگن حالده جزالنتیریلهدیلر.
تخار ولایتینینگ خواجهغار، دشت قلعه، خواجهبهاوالدین، ینگیقلعه و درقد تومنلرینینگ حاصل بیرهدیگن ییرلری بار، طالبلر هرییل حاصلات پیت لریده اوشبو منطقه لرنی اوز تصروف لریگه آلیش اوچون سعی و حرکت قیلهدی.
اولرنینگ ایتیشیچه، طالبان گروهی چیکهسیده مسوولسیز قورالی کیشی لرهم اهالیدن عشر آلهدیلر.
خواجهبهاوالدین و دشتقلعه یشاوچیلرینینگ سلاموطندارگه ایتیشیچه، حاصلاتلریدن ایکی مرته عشر بیرهدیلر. اولرنینگ گه کوره، بیر مرته طالبان گروهی و ینه بیر مرته مسوولسیز قورالی کیشی لر عشر آلهدی.
عینحالده مردمی کوچلر قومندانلریدن بیری ملک تاتارنینگ سلاموطندارگه ایتیشیچه، طالبلرگه قرشی اورش جبههسینی کوچلی ایتیش اوچون اهالیدن عشر آلهدی.
بیراق تخار پولیس قومندانلیگینینگ سوزلاوچیسی خلیل اسیرنینگ ایتیشیچه، حاضرگچه اهالیدن اوشبو توغریده شکایت ایتلمهگن.
تخار مملکت شمالی ولایت لریدن بیری بولیب اونینگ بیرقطار تومنلریده طالبان گروهی کینگ شکلده فعالیت ایتهدی.
prs_Arab azb_Arab azb_Arab azb_Arab azb_Arab azb_Arab azb_Arab pbt_Arab pes_Arab